**№10ЖББОМ**

*«Тарих- ғасырлар куәсі»*

*ашық тәрбие сағаты  
(*[***Қазақ хандығының 550 жылдығына орай***](http://www.zharar.com/index.php?story=Қазақ+хандығының+550+жылдығына+орай&do=search&subaction=search)*)*

***Дайындаған:***

*тарих пәні мұғалімі Солтанбеков Ж.М.*

**Қарағанды қ. 2015ж**

**Сабақ тақырыбы**: «Тарих- ғасырлар куәсі» (сайыс кеші)  
  
**Сайыстың мақсаты**:  
**Білімділік:** қазақ хандығы құрылуының тарихи оқиғалар тізбегін еске түсіре отырып, танымдарын арттыру;  
**Тәрбиелілік**: тарихи ұлы тұлғалардың ерліктерін насихаттай отырып, отансүйгіштікке тәрбиелеу;   
**Дамытушылық:** өткенді еске түсіре отырып, болашаққа бағдар беруге баулу.  
**Сабақтың түрі**: қайталау, қорыту сабағы   
**Сабақтың көрнекілігі**: слайд шоу («Қазақ елі» видео ролик, қазақтың ұлы хандары мен батырларының фото суреттері, Қазақстан еліндегі батырларға арналған ескерткіштердің фото суреттері, халық күйлерінің жазбалары)  
**Сайыстың барысы:**  
Құрметті, оқушылар. Бүгінгі тәрбие сағатымыздың тақырыбы  
«Тарих-ғасырлар куәсі». Сабақ қазақ хандығының 550 жылдық мерейтойына арналған сайыс кеші түрінде өткізіледі.  
Қазақстан Республикасы Президенті Н.Назарбаевтың Қазақстан  
халқына арнаған 2015 жылғы Жолдауы қалай аталады? (Нұрлы жол болашаққа бастар жол» Жолдауы).  
2015 жылы қандай атаулы мерейтойларды тойланады? (Қазақ  
хандығының 550 жылдығы, Қазақстан халқы Ассамблеясы мен Конституциямыздың 20 жылдығы, Ұлы Жеңістің 70 жылдығы).  
«Қазақтың бүкіл тарихы – бірігу тарихы, тұтастану тарихы. Қазақ тек бірігу, бірлесу жолында келе жатқан халық» – деп президентіміз Н.Ә.Назарбаев айтып өткендей бұл ғасырда өмір сүріп отырған барша ұрпақ ғылым саласында өзіндік жол салар дара ұрпақ болуы тиіс. Олай болса болашаққа нық қадам жасау бүгіннен басталады.  
2015 жылы Керей мен Жәнібек Шу мен Талас өзендерінің арасындағы аймаққа орналасып, қазақтың туын көкке көтергеніне 550 жыл толады. Бұл оқиға қазақ халқының тарихындағы маңызды оқиға болды. Ол ұлан-байтақ өңірді мекендеген қазақ тайпаларының басын қосып шоғырландыруда, қазақтың этникалық аумағын біріктіруде, қазақтың байырғы заманнан басталған өз алдына жеке ел болып қалыптасуын біржолата аяқтауда аса маңызды және түбегейлі шешуші рөл атқарды.  
Осыған байланысты, елімізде жастардың патриоттық сезімін барынша күшейту мақсатында бұл оқиғаны мерейтой күндерінің қатарына қосу мен Қазақ хандығының 550 жылдығын атап өтуге арналған іс-шараларды өткізу жөнінде мәселе қарастырылды.  
Ата-бабаларымыз бізге бірліктің, ынтымақтың, тұтастықтың ұлы үлгісін көрсетіп кетті. Қазақстанның арғы-бергі тарихының ең ғибратты тағылымы, міне осында. Олай болса бүгінгі қазақ хандығының 550 жылдық мерейтойына арналған «Тарих-ғасырлар куәсі» атты сайыс сабағымызды бастайық.  
Сынып 2 топқа бөлінеді: **І-топ «Керей тобы»,** **ІІ-топ «Жәнібек тобы».**Сайыс соңында жеңімпаз топ мақтау грамотасымен марапатталады.  
  
  
ВИДЕОРОЛИК «Қазақ елі»  
Сайыс барысы:  
«Толған ел тарихын таспен жазады,  
Тозған ел тарихын жаспен жазады» туры (тарихтан сұрақтар)  
І. Қазақ хандығының құрылуы:  
Алтын Орда ыдырағаннан кейін қандай жаңа мемлекеттер құрылды?  
А) Сібір хандығы, Қазан хандығы, Астрахан хандығы  
В) Жоңғар хандығы, Сібір хандығы  
С)Моғолстан хандығы, Қазақ хандығы  
Керей мен Жәнібек сұлтандар қай жерде қазақ хандығының ұлттық туын тігіп, 1465-1466 жылдары Қазақ хандығын құрды?  
А) Батыс Жетісу жерінде  
В) Орталық Қазақстанда  
С) Шығыс Қазақстанда  
Қазақ хандығының құрылуы туралы қай тарихшы жазды?  
А) Әл-Марвази  
В) Рашид ад-Дин  
С) Мұхаммед Хайдар Дулати  
Қазақ хандығының ұлттық туы тігілген жер?  
А) Қозыбасы  
В) Сайран  
С) Түркістан  
ХҮІ ғасырдың соңындағы Қазақ хандығының астанасы?  
А) Сығанақ  
В) Сайрам  
С) Түркістан  
Қазақ халқының ұраны болған сөз.  
А) Шыңғыс  
В) Жошы  
С) Алаш  
Қазақтың халық болып қалыптасуының барысын бұзған шапқыншылық.  
А) Моңғол шапқыншылығы  
В) Жоңғар шапқыншылығы  
С) Орыс шапқыншылығы  
1710 жылы жоңғарлар шабуылын тойтару мәселесін талқылай үшін  
қазақ жүздерінің өкілдері бас қосқан жер.  
А) Қарақұм  
В) Қызылқұм  
С) Қозыбасы  
“92 баулы өзбек” шежіресінде қай хандық туралы айтылады?  
А) Қазақ хандығы  
В) Әбілқайыр хандығы  
С) Ноғай Ордасы  
  
Бұл кезеңде бейғам отырған қазақтар аямай қырылды. Жоңғарлар Жетісуды, Ұлы жүзді қырып-жойып, Ұлы жүз, Кіші жүз жеріне де жетті. Халық басы ауған жаққа шұбырды. Ұлы Жүз бен Орта Жүздің қазақтары Самарқан пен ходжентке қарай шұбырды. Кіші жүз қазағы хиуа мен Бұхараға ағылды. Босқындардың біразы Сырдың сол жағындағы Алакөл маңына топтасты. Халық бұл кезеңді қалай атады?  
А) «Аңырақай» шайқасы  
В) «Ақтабан шұбырынды, Алқакөл сұлама»  
С) Орбұлақ шайқасы  
Қазақтарды «Ислам дініне сенетін халықтар» деп кім жазды?  
А) Марко Поло  
В) Рашид ад-Дин  
С) А.Дженкинсон  
Шығай хан мен Тәуекел сұлтанға Абдалах хан риза болып қай жерді сыйға береді?  
А) Жетісу  
В) Ходжент  
С) Хантау  
1598 жылғы шайқаста екі жақтың билеушісі де қаза болып, екі хандық хансыз қалды, бұл хандықтар:  
A) Моғолстан мен Өзбек хандығы  
B) Қазақ хандығы мен Өзбек хандығы  
C) Ташкент билеушісі мен Қазақ хандығы  
Бейбітшілік жағдайда ханның рұқсатынсыз жол берілмейді:  
A) Көшіп-қонуға  
B) Соғысты бастауға  
C) Салықты көбейтуге  
1726 жылы болған «Қалмақ қырылған» шайқасының маңызы:  
А) Қазақстанның солтүстік-батысы азат етілді  
В) Қазақ жері түбегейлі азат етілді  
С) Жоңғарлар Іле өзенін бойлап, еліне қарай шегінді  
16. XVI ғасырдың II жартысында Қазақ хандығының күш-қуатын беделін арттырған, жерін кеңейтуге себеп болған тарихи оқиға:  
A) Мәскеуге қосылуды жақтаған Ноғай ұлыстарын талқандап, өзіне қосып алуы  
B) Моғол ханын талқандауы  
C) Ішкі талас тартыстардың тоқтатылуы  
XVI ғасырдың II жартысында Жетісу қазақтарының жағдайын ауырлатқан оқиға:  
A) Ойраттардың тонаушылық жорықтары  
B) Моғол хандарының жиі шабуылы  
C) Хақназар ханның қатыгездігі  
18. Қазақ хандығының құрылымы сатыдан … тұрады:  
A) төрт  
B) бес  
C) жеті  
19. Ресейдің Шығыспен сауда қатынасын өрістету үшін Қазақстан «Кілт және қақпа» ролін атқарады деген патша:  
А) I Павел  
В) II Екатерина  
С) I Петр  
20. XVIII ғ. II ж. қазақ – орыс саудасының белгілі орталықтары.  
А) Семей, Өскемен, Бұқтырма  
В) Петропавл, Орынбор, Құлжа  
С) Семей, Петропавл, Ақсу  
  
«Ерлікті таба білу, ерді тани білу» туры (ел билеген хандар қай ұрпақтан екенін табу)  
1 Керей хан – Болат сұлтанның ұлы 5 Тәуекел хан – Шығай ханның ұлы   
2 Жәнібек хан – Барақ ханның ұлы 6 Есім хан – Шығай ханның ұлы   
3 Қасым хан – Әз Жәнібектің ұлы 7 Жәңгір хан – Есім ханның ұлы   
4 Хақназар хан – Қасым ханның ұлы 8 Әз-Тәуке хан – Салқам Жәңгірдің ұлы   
«Ерлік – ел есінде» туры (қазіргі өмірде осы қайраткерлердің алатын орны (ескерткіштер).  
Керей мен Жәнібек ескерткіші, Астана қаласы, 2010 жылы ашылды. Авторы астаналық жас мүсінші Ринат Әбенов­. Ескерткіштің ұшар басына дейінгі жалпы биіктігі – 12 метр. Орналасқан жері – ҚР алғашқы президенті Н.Назарбаевтың мұражайының алаңында.  
Сұрақ: Керей мен Жәнібек ескерткіші 2010 жылы қай қалада  
ашылды?  
Ескерткіш Тараз қаласында 1998 жылы Сүлейменов көшесіндегі университеттің бас корпусының алдына Мұхамед Хайдар Дулати мырзаның 500 жылдығына арналып салынған. Ескерткіштің биіктігі 3 м. Мұхамед Хайдар Дулати – көрнекті мемлекеттік қайраткер, дипломат, тарихшы, публицист. М.Х. Дулатидің бас еңбегі «Тарих және Рашиди» Орта Азия халықтарының тарихы туралы.  
**Сұрақ**: Бұл ескерткіш Тараз қаласында 1998 жылы көрнекті мемлекеттік қайраткер, дипломат, тарихшы, публицисттің 500 жылдығына арналып салынған.  
Петропавл қаласындағы Абылай ханның резиденциясы қазақ халқының ұлттық тарихының ескерткіші болып саналады. Кешеннің құрамына бір қабатты ағаш үйлер, канцелярия, келіп-кетушілерге арналған үй, монша, шаруашылық құрылыстары кіреді. Сұрақ: Петропавл қаласында қай ханның резиденциясы орналасқан?  
Түркістан қаласындағы Қожа Ахмет Ясауидің кесенесі 1385 по 1405 жылдар аралығында салынған архитектуралық ғимарат. Кесенеде Қожа Ахмет Ясауиден басқа ұлы қазақ хандарының – Абылай хан, Бөгенбай батыр, т.б. 300 жуық әйгілі адамдардың бейіттері сақталған. Кесене сол кездегі билеуші Әмір Темірдің бұйрығымен тұрғызылған.  
**Сұрақ:** Түркістан қаласындағы Қожа Ахмет Ясауидің кесенесі қай билеушінің бұйрығымен тұрғызылған?  
Орталық Қазақстанның Ұлытау ауданы ежелден көшпелі тайпалар басшыларының сүйікті мекені болған. Осы маң Жошы хан және оның ұлдарының еншісі болған. Жошы хан кесенесі (1228-1230) Қаракеңгір өзенінің сол жағалауында, Жезқазғанның солтүстік шығысынан 55 км қашықтықта орналасқан. Автор, салушы және пайда болу тарихы белгісіз. Жергілікті халықтың арасында дәл осы маңда құпия жағдайда 1227 жылы аң аулап жүріп, Шыңғыс ханның ұлы Жошы хан қайтыс болған деген әңгіме сақталған.  
  
Сұрақ: Алматы қаласында 2012 жылы жоңғар шапқыншылығы кезінде қазақ халқының бүтіндігі үшін шайқасқан батырдың 12 метрлік ескерткіші ашылды.  
Қарағанды облысында 2014 жылы атақты Абылай ханның ақылшысы Бұқар жырау Қалқаманұлының еңселі ескерткіші бой көтерді. Кешегі балапан басымен тұрымтай тұсымен кеткен жаугершлік заманда Бұқар хан Абылайға жол көрсетіп, ақылшы болған. Қазақ халқының арман-тілегін арқалап, ынтымақ-бірлігін көксеген. Кемел ойдың кемеңгері атанған көмекей жыраудың тұғырлы ескерткіші Бұхар жырау ауданында бой көтерді.  
Сұрақ: Қарағанды облысында 2014 жылы атақты Абылай ханның ақылшысы қай жыраудың еңселі ескерткіші бой көтерді?  
**Сөзжұмбақ « Қатаған қырғыны**»  
Ә Б І Л Қ А Й Ы Р   
А Й Ғ Ы Р Ж А Р  
Ж Е Т І С У   
Т А Ш К Е Н Т  
М А Р Ғ А С Қ А   
И Р А Н   
Е С Е Н Б Е Р Л И Н   
  
Ө Т Е М І С Қ А Ж Ы  
Б Ұ Қ А Р Ж Ы Р А У  
О Р   
Ж Е Т І Ж А Р Ғ Ы  
О Т Ы Р А Р  
А Н Н А   
Б Ұ Р Ы Н Д Ы Қ  
  
Бағалау. Қорытындылау. Жеңімпаздарды анықтап, мақтау қағазымен марапаттау.  
«Керей мен Жәнібек 1465 жылы алғашқы хандықты құрды, қазақтың мемлекеттілігінің тарихы сол кезден бастау алады. Бәлкім ол бүгінгі шекарасындағы, бүкіл әлемге осынша танымал әрі беделді, осы ұғымның қазіргі мағынасындағыдай мемлекет болмаған да шығар. Бірақ бұлай деп сол кезеңдегі басқа да барлық мемлекеттер туралы да айтуға болады. Ең маңыздысы, сол кезде оған негіз қаланды, біз – бабаларымыздың ұлы істерінің жалғастырушыларымыз. Бүгінде біздің еліміз барлық таяу мемлекеттермен көпғасырлық достық және тату көршілестік дәстүрлерін сақтап отыр. Осы қарым-қатынасты әрдайым сақтағанымыз жөн» Н.Ә.Назарбаев.